Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4031

1949. március 1-től váltak alkalmazandóvá. Az "A" táblázatban található a soron következő módosítások felsorolása, a módosítások eredete az érintett főbb témakörökkel, és azokkal a dátumokkal együtt, amikor az Annex-et és módosításait a Tanács elfogadta, amikor azok hatályba léptek, és amikor alkalmazandóvá váltak. A Szerződő Államok Ténykedése Az eltérések bejelentése. Felhívjuk a Szerződő Államok figyelmét az Egyezmény 38. cikkelyéből fakadó kötelezettségükre, mely értelmében a Szerződő Államtól megkövetelt, hogy a szervezet számára bejelentsenek minden olyan eltérést, amelyek nemzeti előírásai és gyakorlatai, valamint a jelen Annex-ben és annak bármely módosításában található nemzetközi szabványok között fennáll. Felkérjük a Szerződő Államot, hogy ezt a bejelentést a jelen Annex-ben és annak bármely módosításában található ajánlott gyakorlatoktól történő eltérésekre is terjessze ki, ha az ilyen eltérések bejelentése a repülés biztonságra nézve fontos. Felkérjük továbbá a Szerződő Államot, hogy folyamatosan tájékoztassa a szervezetet az esetleg később keletkező eltérésekről, illetve a korábban bejelentett eltérés visszavonásáról is. A jelen Annex minden egyes módosításának elfogadása után azonnal külön felkérést küldünk a Szerződő Államnak az eltérések bejelentése céljából. Felhívjuk az államok figyelmét a 15. Annex rendelkezéseire is, amely az államoknak az Egyezmény 38. cikkelyéből fakadó kötelezettségén kívül előírja, hogy a nemzeti előírások és gyakorlatok, valamint a vonatkozó ICAO szabványok és ajánlott gyakorlatok közötti eltéréseket a légiforgalmi tájékoztató szolgálat útján közzé kell tenni. A tájékoztatás közzététele. A légi-jármű üzemeltetést érintő és az ebben az Annexben előírt szabványoknak és ajánlott gyakorlatoknak, továbbá eljárásoknak megfelelően biztosított légi-forgalmi térképek rendelkezésre állásáról és módosításáról szóló tájékoztatást a 15. Annex előírásainak megfelelően kell közzétenni és érvénybe léptetni. Az Annex alkotóelemeinek jogállása Egy Annex az alábbi alkotóelemekből áll, habár nem minden elem található meg szükségképpen minden Annex-ben. Az egyes alkotóelemek az alábbiakban feltüntetett jogállással rendelkeznek:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes